title: Decizia Comisiei din 5 noiembrie 2003 de modificare a Deciziei 2001/528/CE de instituire a Comitetului European pentru valori mobiliareText cu relevanță pentru SEE.

text:
               06/Volumul 07

               RO

               Jurnalul Ofícial al Uniunii Europene

               54

         32004D0008

               L 003/33

               JURNALUL OFÍCIAL AL UNIUNII EUROPENE

      DECIZIA COMISIEI

   din 5 noiembrie 2003
   de modificare a Deciziei 2001/528/CE de instituire a Comitetului European pentru valori mobiliare
   (Text cu relevanță pentru SEE)
   (2004/8/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În luna iulie 2001 Comisia a adoptat Decizia 2001/527/CE (1) și Decizia 2001/528/CE (2) de instituire a Comitetului autorităților europene de reglementare a piețelor valorilor mobiliare și a Comitetului european pentru valori mobiliare.

               (2)

               Decizia 2001/528/CE atribuie o funcție consultativă pentru Comitetul european pentru valori mobiliare. În conformitate cu Directiva 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) (3), Comitetul european pentru valori mobiliare poate acționa în calitatea sa de comitet de reglementare, în conformitate cu prevederile Deciziei 1999/468/CE a Consiliului din 28 iunie 1999 de stabilire a procedurilor pentru exercitarea competențelor de punere în aplicare atribuite Comisiei (4).

               (3)

               În rezoluțiile din 5 februarie și din 21 noiembrie 2002, Parlamentul European a aprobat cadrul reglementar pe patru niveluri, recomandat în raportul final al Comitetului înțelepților în domeniul reglementării pieței europene a valorilor mobiliare și a solicitat ca anumite aspecte ale acestei abordări să fie extinse la sectorul bancar și al asigurărilor, sub rezerva unui angajament clar al Consiliului de garantare a unui echilibru instituțional adecvat.

               (4)

               La 3 decembrie 2002, Consiliul a solicitat Comisiei să ia măsuri pentru a transfera structurilor deja stabilite în domeniul valorilor mobiliare misiunea și competențele atribuite Comitetului de contact OPCVM (organism de plasament colectiv în valori mobiliare), instituit prin Directiva 85/611/CEE a Consiliului din 20 decembrie 1985 de coordonare a actelor cu putere de lege și a actelor administrative privind anumite organisme de plasament colectiv în valori mobiliare (OPCVM) (5), modificată ultima dată de Directiva 2001/108/CE a Parlamentului European și a Consiliului (6).

               (5)

               Comisia a propus o directivă a Parlamentului European și a Consiliului de modificare, în special a Directivei 85/611/CEE și care prevede abrogarea misiunii încredințate Comitetului de contact OPCVM prin articolul 53 din directiva menționată anterior, precum și transferul misiunii încredințate prin articolul 53a din aceeași directivă Comitetului european pentru valori mobiliare.

               (6)

               Aceste modificări presupun o modificare echivalentă și simultană a competențelor Comitetului autorităților europene de reglementare a piețelor valorilor mobiliare prevăzute la articolul 2 din Decizia 2001/528/CE,

         DECIDE:
   Articolul 1
   Decizia 2001/528/CE se modifică după cum urmează:

               Articolul 2 se înlocuiește cu următoarele:

                  „Articolul 2
                  Misiunea comitetului este de a consilia Comisia în problemele de politică, precum și în proiectele de propuneri pe care le-ar putea adopta în domeniul valorilor mobiliare, inclusiv cele privind organismele de plasament colectiv în valori mobiliare (OPCVM).”

         Articolul 2
   Prezenta decizie intră în vigoare în aceeași zi cu directiva de modificare a misiunii Comitetului de contact OPCVM pentru a fi transferată Comitetului european pentru valori mobiliare.

      Adoptată la Bruxelles, 5 noiembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 191, 13.7.2001, p. 43.

      (2)  JO L 191, 13.7.2001, p. 45.

      (3)  JO L 96, 12.4.2003, p. 16.

      (4)  JO L 184, 17.7.1999, p. 23.

      (5)  JO L 375, 31.12.1985, p. 3.

      (6)  JO L 41, 13.2.2002, p. 35.


title: Decizia Comisiei din 13 decembrie 2012 de modificare a Deciziei 2007/134/CE de înființare a Consiliului European pentru Cercetare

text:
               14.12.2012

               RO

               Jurnalul Oficial al Uniunii Europene

               C 385/10

         DECIZIA COMISIEI
   din 13 decembrie 2012
   de modificare a Deciziei 2007/134/CE de înființare a Consiliului European pentru Cercetare
   2012/C 385/06
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 1982/2006/CE a Parlamentului European și a Consiliului din 18 decembrie 2006 privind Al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (1), în special articolele 2 și 3,
   având în vedere Decizia 2006/972/CE a Consiliului din 19 decembrie 2006 privind programul specific „Idei” de punere în aplicare a celui de Al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (2), în special articolul 4 alineatele (2) și (3),
   întrucât:

               (1)

               Prin Decizia 2007/134/CE din 2 februarie 2007 de înființare a Consiliului European pentru Cercetare (3), Comisia a înființat Consiliul European pentru Cercetare (denumit în continuare „CEC”) ca instrument de implementare a programului specific „Idei”. CEC este alcătuit dintr-un Consiliu științific independent susținut de o structură destinată punerii în aplicare, iar perioada sa de funcționare se încheie la 31 decembrie 2013.

               (2)

               Consiliul științific este format din oameni de știință, ingineri și savanți de cel mai înalt renume, numiți de Comisie și acționând cu titlu personal, independent de orice influență externă. Consiliul are în componență 22 de membri și acționează conform mandatului prevăzut la articolul 3 din Decizia 2007/134/CE.

               (3)

               Prin Decizia 2009/357/CE din 27 aprilie 2009 de modificare a Deciziei 2007/134/CE de înființare a Consiliului European pentru Cercetare (4), Comisia a înlocuit 3 membri care și-au prezentat demisia. Prin Decizia 2011/12/UE din 12 ianuarie 2011 de modificare a Deciziei 2007/134/CE de înființare a Consiliului European pentru Cercetare (5), Comisia a înlocuit 7 membri al căror mandat se încheiase.

               (4)

               Mandatul a 10 membri ai Consiliului științific expiră la 1 februarie și 26 aprilie 2013 și, ca atare, este nevoie de o reînnoire treptată a componenței Consiliului științific.

               (5)

               Reînnoirea treptată a Consiliului științific trebuie să se realizeze conform dispozițiilor articolului 4 alineatele (6) și (7) din Decizia 2007/134/CE, unde se prevede, inter alia, că membrii sunt numiți pentru un mandat de patru ani, reînnoibil o singură dată pe baza unui sistem de rotație, asigurându-se astfel continuitatea lucrărilor Consiliului științific, și că un membru poate fi numit și pentru un mandat mai scurt, pentru a permite o rotație treptată a Consiliului științific.

               (6)

               În conformitate cu articolul 4 alineatul (4) din Decizia 2007/134/CE, viitorii membri sunt numiți de Comisie pe baza factorilor și criteriilor stipulate în anexa I la decizia respectivă, în urma unei proceduri de identificare independente și transparente, stabilite de comun acord cu Consiliul științific, incluzând consultarea comunității științifice și un raport către Parlamentul European și Consiliu. În acest scop, s-a instituit un Comitet de identificare permanent la nivel înalt, format din experți independenți, sub forma unui grup de experți cu onorarii plătite din bugetul operațional al programului specific „Idei”. Comitetul a prezentat recomandări pentru reînnoirea dirijată a Consiliului științific, care au fost acceptate.

               (7)

               În conformitate cu articolul 4 alineatul (4) din Decizia 2007/134/CE, numirea viitorilor membri se publică în temeiul Regulamentului (CE) nr. 45/2001 (6).

               (8)

               Prin urmare, Decizia 2007/134/CE trebuie modificată în consecință,

         DECIDE:
   Articolul 1
   Anexa II la Decizia 2007/134/CE se înlocuiește cu textul din anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 13 decembrie 2012.

            Pentru Comisie

         Máire GEOGHEGAN-QUINN

            Membru al Comisiei

      (1)  JO L 412, 30.12.2006, p. 1.

      (2)  JO L 54, 22.2.2007, p. 81.

      (3)  JO L 57, 24.2.2007, p. 14.

      (4)  JO L 110, 1.5.2009, p. 37.

      (5)  JO L 9, 13.1.2011, p. 5.

      (6)  JO L 8, 12.1.2001, p. 1.


title: Decizia Consiliului din 23 ianuarie 2017 de numire a unui membru în cadrul Comitetului Științific și Tehnic

text:
               27.1.2017

               RO

               Jurnalul Oficial al Uniunii Europene

               C 27/10

         DECIZIA CONSILIULUI
   din 23 ianuarie 2017
   de numire a unui membru în cadrul Comitetului Științific și Tehnic
   (2017/C 27/07)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 134 alineatul (2),
   având în vedere avizul Comisiei Europene,
   întrucât:

               (1)

               Prin Decizia 2013/412/Euratom (1), Consiliul a numit membrii Comitetului Științific și Tehnic (denumit în continuare „comitetul”) pentru perioada 25 iulie 2013-24 iulie 2018.

               (2)

               Un post în cadrul comitetului a devenit vacant ca urmare a demisiei domnului Frank-Peter WEISS. Prin urmare, ar trebui să fie numit un nou membru pentru durata rămasă a mandatului domnului Frank-Peter WEISS,

         ADOPTĂ PREZENTA DECIZIE:
   Articolul 1
   Domnul Uwe STOLL este numit membru în cadrul Comitetului Științific și Tehnic până la 24 iulie 2018.
   Articolul 2
   Prezenta decizie intră în vigoare la data adoptării.

      Adoptată la Bruxelles, 23 ianuarie 2017.

            Pentru Consiliu

            Președintele

         R. GALDES

      (1)  Decizia 2013/412/Euratom a Consiliului din 22 iulie 2013 privind reînnoirea componenței Comitetului Științific și Tehnic și de abrogare a Deciziei din 13 noiembrie 2012 de numire a membrilor Comitetului Științific și Tehnic (JO L 205, 1.8.2013, p. 11).


title: Decizia 2006/475/PESC a Consiliului din 12 iunie 2006 privind încheierea Acordului dintre Uniunea Europeană și Republica Gaboneză referitor la statutul forțelor din Republica Gaboneză aflate sub comanda Uniunii Europene

text:
Anunţ juridic important

|

32006D0475

Official Journal L 187 , 08/07/2006 P. 0042 - 0042 Official Journal L 076 , 16/03/2007 P. 0036 - 0036

		20060612Decizia 2006/475/PESC a Consiliuluidin 12 iunie 2006privind încheierea Acordului dintre Uniunea Europeană și Republica Gaboneză referitor la statutul forțelor din Republica Gaboneză aflate sub comanda Uniunii EuropeneCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 al acestuia,având în vedere recomandarea președinției,întrucât:(1) La 25 aprilie 2006, Consiliul de Securitate al Organizației Națiunilor Unite a adoptat Rezoluția 1671 (2006) de autorizare a desfășurării temporare a unei forțe a Uniunii Europene ("EUFOR RD Congo"), destinată susținerii MONUC pe durata perioadei alegerilor din Republica Democratică Congo. De asemenea, Consiliul de Securitate al Organizației Națiunilor Unite a cerut tuturor statelor membre ale ONU și, în special, statelor vecine ale Republicii Democratice Congo, să furnizeze tot sprijinul necesar facilitării desfășurării rapide a EUFOR RD Congo, în special asigurării deplasării libere, neîngrădite și rapide a personalului său în Republica Democratică Congo, precum și a echipamentelor, proviziilor, materialelor și a altor bunuri ale sale, inclusiv a vehiculelor și pieselor de schimb aferente, care sunt destinate uzului său exclusiv și oficial.(2) La 27 aprilie 2006, Consiliul a adoptat Acțiunea comună 2006/319/PESC privind operațiunea militară a Uniunii Europene în sprijinul Misiunii Organizației Națiunilor Unite în Republica Democratică Congo (MONUC), pe durata procesului electoral [1] (operațiunea EUFOR RD Congo).(3) Ca urmare a cererii secretarului general/înaltului reprezentant (SG/ÎR) din 27 aprilie 2006, guvernul Republicii Gaboneze și-a exprimat acordul, în scrisoarea din 18 mai 2006, cu privire la staționarea pe teritoriul Republicii Gaboneze a forțelor aflate sub comanda Uniunii Europene pentru nevoile operațiunii.(4) Ca urmare a autorizației acordate de Consiliu la 23 mai 2005, în conformitate cu articolul 24 din Tratatul privind Uniunea Europeană, președinția, asistată de SG/ÎR, a negociat un acord între Uniunea Europeană și Republica Gaboneză privind statutul forțelor din Republica Gaboneză aflate sub comanda Uniunii Europene.(5) Acest acord ar trebui să fie aprobat,DECIDE:Articolul 1Acordul dintre Uniunea Europeană și Republica Gaboneză privind statutul forțelor din Republica Gaboneză aflate sub comanda Uniunii Europene se aprobă în numele Uniunii Europene.Textul acordului se anexează la prezenta decizie.Articolul 2Președintele Consiliului este autorizat să desemneze persoana împuternicită să semneze acordul, în scopul angajării Uniunii Europene.Articolul 3Prezenta decizie produce efecte de la data adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Luxemburg, 12 iunie 2006.Pentru ConsiliuPreședinteleJ. Pröll[1] JO L 116, 29.4.2006, p. 98.--------------------------------------------------


title: Decizia nr. 1150/2007/CE a Parlamentului European și a Consiliului din 25 septembrie 2007 de instituire, pentru perioada 2007-2013, a programului specific Prevenirea și informarea cu privire la consumul de stupefiante în cadrul programului general Drepturile fundamentale și justiția

text:
               3.10.2007

               RO

               Jurnalul Oficial al Uniunii Europene

               L 257/23

      DECIZIA NR. 1150/2007/CE A PARLAMENTULUI EUROPEAN ȘI A CONSILIULUI

   din 25 septembrie 2007
   de instituire, pentru perioada 2007-2013, a programului specific „Prevenirea și informarea cu privire la consumul de stupefiante” în cadrul programului general „Drepturile fundamentale și justiția”
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 152,
   având în vedere propunerea Comisiei,
   având în vedere avizul Comitetului Economic și Social European (1),
   având în vedere avizul Comitetului Regiunilor (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Potrivit dispozițiilor tratatului, în cadrul definirii și punerii în aplicare a tuturor politicilor și activităților comunitare ar trebui să se asigure un înalt nivel de sănătate umană. Se impune ca acțiunea comunitară să aducă o contribuție la atingerea unui nivel înalt de protecție a sănătății.

               (2)

               Acțiunea comunitară ar trebui să vină în completarea politicilor naționale care au ca scop îmbunătățirea sănătății publice, înlăturând pericolele la care este expusă sănătatea umană și reducând daunele aduse sănătății de dependența de stupefiante, inclusiv prin politici de informare și prevenire.

               (3)

               Dat fiind faptul că, în conformitate cu cercetările efectuate, morbiditatea și mortalitatea asociate dependenței de stupefiante afectează un număr important de cetățeni europeni, daunele aduse sănătății de dependența de stupefiante reprezintă o problemă majoră pentru sănătatea publică.

               (4)

               Comunicarea Comisiei către Consiliu și Parlamentul European referitoare la rezultatele evaluării finale a Strategiei și a Planului de acțiune ale Uniunii Europene privind stupefiantele (2000-2004) a subliniat necesitatea de a implica în mod regulat societatea civilă în formularea politicilor Uniunii Europene privind stupefiantele.

               (5)

               Decizia nr. 1786/2002/CE a Parlamentului European și a Consiliului din 23 septembrie 2002 de adoptare a unui program de acțiune comunitară în domeniul sănătății publice (2003-2008) (4) include elaborarea unor strategii și măsuri privind dependența de stupefiante ca unul dintre factorii legați de modul de viață determinanți pentru sănătate.

               (6)

               Prin Recomandarea 2003/488/CE din 18 iunie 2003 privind prevenirea și reducerea daunelor aduse sănătății de dependența de stupefiante (5), Consiliul a recomandat ca statele membre să stabilească drept obiectiv privind sănătatea publică prevenirea dependenței de stupefiante și reducerea riscurilor asociate acesteia și să dezvolte și să pună în aplicare strategii complete în acest sens.

               (7)

               Consiliul European a aprobat, în decembrie 2004, Strategia UE privind stupefiantele (2005-2012), care acoperă toate activitățile Uniunii Europene privitoare la stupefiante și stabilește principalele obiective. Aceste obiective includ atingerea unui nivel înalt de protecție a sănătății, de bunăstare și coeziune socială prin prevenirea și reducerea consumului și dependenței de stupefiante, precum și a daunelor aduse sănătății și societății.

               (8)

               Consiliul a adoptat Planul de acțiune al UE în domeniul stupefiantelor (2005-2008) (6) ca instrument decisiv pentru transpunerea Strategiei UE privind stupefiantele (2005-2012) în acțiuni concrete. Scopul final al planului de acțiune este de a reduce semnificativ prevalența consumului de stupefiante în rândul populației și de a reduce daunele sociale și cele privind sănătatea produse de consumul și comerțul cu stupefiante ilegale.

               (9)

               Programul specific „Prevenirea și informarea cu privire la consumul de stupefiante”, instituit prin prezenta decizie (denumit în continuare „programul”), urmărește transpunerea în practică a obiectivelor identificate prin Strategia Uniunii Europene privind stupefiantele (2005-2012) și planurile de acțiune ale Uniunii Europene privind stupefiantele (2005-2008 și 2009-2012) prin susținerea unor proiecte destinate prevenirii consumului de stupefiante, inclusiv prin reducerea daunelor produse de stupefiante și prin folosirea de metode de tratament în lumina celor mai recente descoperiri științifice.

               (10)

               Este important și necesar să se recunoască consecințele grave, imediate și pe termen lung ale consumului de stupefiante pentru sănătatea, dezvoltarea socială și psihologică, inclusiv egalitatea de șanse a celor afectați, pentru persoanele fizice, familii și comunități, precum și costurile sociale și economice ridicate pentru societate în ansamblu.

               (11)

               Ar trebui să se acorde o atenție specială prevenirii consumului de stupefiante în rândul tinerilor, care reprezintă cel mai vulnerabil segment al populației. Principala provocare în domeniul prevenirii este aceea de a-i încuraja pe tineri să adopte un stil de viață sănătos.

               (12)

               Comunitatea Europeană poate adăugat valoare acțiunilor statelor membre în domeniul prevenirii și informării cu privire la consumul de stupefiante, inclusiv în ceea ce privește tratamentul și reducerea daunelor produse de stupefiante, prin completarea acestor acțiuni și prin promovarea sinergiilor.

               (13)

               În conformitate cu articolul 7 alineatul (3) din Decizia 1999/468/CE, Parlamentul European ar trebui să fie informat de către Comisie (7) cu privire la procedurile comitetului referitoare la punerea în aplicare a prezentului program. În special, Parlamentul European ar trebui să primească proiectul de program anual atunci când este prezentat comitetului de gestionare. În plus, Parlamentul European ar trebui să primească rezultatul votului și rezumatul proceselor-verbale ale reuniunilor respectivului comitet.

               (14)

               Ar trebui să se asigure complementaritatea cu experiența tehnică a Observatorului European pentru Droguri și Toxicomanie (denumit în continuare „Observatorul”), prin folosirea metodologiei și a bunelor practici dezvoltate de observator și prin implicarea acestuia în pregătirea programului de lucru anual.

               (15)

               Deoarece obiectivele prezentei decizii și datorită necesității unui schimb de informații la nivel comunitar și a difuzării la scară comunitară a bunelor practici nu pot fi realizate în mod satisfăcător de către statele membre și, în consecință, datorită necesității de a avea o abordare coordonată și multidisciplinară și având în vedere dimensiunea și efectele programului, pot fi mai bine realizate la nivel comunitar, Comunitatea poate să adopte măsuri în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, astfel cum este enunțat în respectivul articol, prezenta decizie nu depășește ceea ce este necesar pentru atingerea respectivelor obiective.

               (16)

               Având în vedere importanța vizibilității finanțării comunitare, Comisia ar trebui să ofere îndrumare pentru a garanta că orice autoritate, organizație neguvernamentală, organizație internațională sau altă entitate care primește o subvenție în cadrul programului confirmă în mod corespunzător asistența primită.

               (17)

               Prezenta decizie stabilește, pentru întreaga durată a programului, un pachet financiar care constituie principala referință pentru autoritatea bugetară în cursul procedurii bugetare anuale, în înțelesul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (8).

               (18)

               Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (9) (denumit în continuare „regulamentul financiar”), precum și Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului (10), care protejează interesele financiare ale Comunității, sunt aplicate ținând seama de principiile simplității și consecvenței la alegerea instrumentelor bugetare, de limitarea numărului de cazuri în care Comisiei îi revine răspunderea directă privind punerea în aplicare și gestionarea lor, precum și de proporționalitatea necesară dintre valoarea resurselor și sarcina administrativă aferentă utilizării acestora.

               (19)

               De asemenea, ar trebui să se ia măsuri adecvate pentru a preveni neregulile și fraudele și trebuie întreprinse acțiunile necesare pentru recuperarea fondurilor pierdute, achitate incorect sau utilizate neadecvat în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (11), Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (12), precum și cu Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) (13).

               (20)

               Regulamentul financiar necesită un act de bază care să reglementeze subvențiile de funcționare.

               (21)

               Măsurile necesare pentru punerea în aplicare a prezentei decizii ar trebui să fie adoptate în conformitate cu Decizia 1999/468/CE, cu distincția care trebuie făcută între acele măsuri care fac obiectul procedurii de gestionare și cele care fac obiectul procedurii consultative, în anumite cazuri, în vederea sporirii eficienței, fiind oportună procedura consultativă.

               (22)

               Pentru a asigura punerea în aplicare efectivă și la timp a programului, prezenta decizie ar trebui să se aplice de la 1 ianuarie 2007,

         DECID:
   Articolul 1
   Instituirea și domeniul de aplicare a programului
   (1)   Prezenta decizie instituie programul specific „Prevenirea și informarea cu privire la consumul de stupefiante” (denumit în continuare „programul”), în cadrul programului general „Drepturile fundamentale și justiția”, pentru a contribui la asigurarea unui înalt nivel de sănătate umană și pentru a reduce daunele aduse sănătății de consumul de stupefiante.
   (2)   Programul acoperă perioada cuprinsă între 1 ianuarie 2007 și 31 decembrie 2013.
   Articolul 2
   Obiectivele generale
   Programul are următoarele obiective generale:

               (a)

               să prevină și să reducă consumul și dependența de stupefiante și a daunelor produse de acestea;

               (b)

               să contribuie la îmbunătățirea nivelului de informare privitoare la consumul de stupefiante;

               (c)

               să susțină punerea în aplicare a strategiei UE privind stupefiantele.

         Articolul 3
   Obiectivele specifice
   Programul are următoarele obiective specifice:

               (a)

               să promoveze acțiunile transnaționale de:

                           (i)

                           înființare a rețelelor multidisciplinare;

                           (ii)

                           asigurare a creșterii capitalului de cunoștințe, a schimbului de informații, precum și a identificării și difuzării bunelor practici, inclusiv prin formare, vizite de studiu și schimburi de personal;

                           (iii)

                           sensibilizare cu privire la problemele de sănătate și cele sociale provocate de consumul de stupefiante și de încurajare a unui dialog deschis pentru promovarea unei mai bune înțelegeri a fenomenului consumului de stupefiante;

                           (iv)

                           susținere a măsurilor menite să prevină consumul de stupefiante, inclusiv prin reducerea daunelor produse de stupefiante și prin folosirea de metode de tratament în lumina celor mai recente descoperiri științifice;

               (b)

               să implice societatea civilă în punerea în aplicare și în dezvoltarea strategiei UE privind stupefiantele și a planurilor de acțiune ale UE;

               (c)

               să monitorizeze, să pună în aplicare și să evalueze punerea în aplicare a acțiunilor specifice în cadrul planurilor de acțiune privind stupefiantele (2005-2008 și 2009-2012). Parlamentul European este implicat în procesul de evaluare prin participarea sa în cadrul grupului de coordonare a evaluării din cadrul Comisiei.

         Articolul 4
   Acțiuni
   În vederea urmăririi obiectivelor generale și a celor specifice stabilite la articolele 2 și 3, programul sprijină oricare dintre următoarele forme de acțiune în condițiile stabilite în programul de lucru anual menționat la articolul 9 alineatul (2):

               (a)

               acțiunile specifice întreprinse de către Comisie, cum ar fi analizele și cercetarea, sondajele de opinie și studiile, formularea de indicatori și metodologii comune, colectarea, rafinarea și difuzarea de date și statistici, seminarele, conferințele și reuniunile experților, organizarea de campanii și evenimente adresate publicului, crearea și întreținerea de website-uri, întocmirea și difuzarea de materiale informative, sprijinul și impulsul acordat rețelelor de experți naționali, precum și activitățile analitice, de monitorizare și evaluare;

               (b)

               proiectele specifice transnaționale de interes comunitar, prezentate de cel puțin două state membre sau de cel puțin un stat membru împreună cu un alt stat, fie o țară aderentă, fie candidată, conform condițiilor stabilite în programele de lucru anuale;

               (c)

               activitățile desfășurate de organizațiile neguvernamentale sau de alte entități care urmăresc un scop de interes general european privind obiectivele de ordin general ale programului în condițiile stabilite în programele de lucru anuale.

         Articolul 5
   Participarea
   La acțiunile din cadrul programului pot să participe următoarele țări:

               (a)

               statele AELS care sunt părți la Acordul privind SEE, în conformitate cu prevederile acelui acord; și

               (b)

               statele candidate și statele din zona Balcanilor occidentali incluse în procesul de stabilizare și asociere în conformitate cu condițiile stipulate în acordurile de asociere sau protocoalele adiționale legate de participarea în programele comunitare care au fost sau urmează să fie încheiate cu aceste state.

         Țările candidate care nu participă la program, în cazul în care acest lucru ar contribui la pregătirea lor pentru aderare, ori alte terțe țări sau organizații internaționale care nu participă la program, în cazul în care acest lucru servește scopului proiectelor în cauză, pot fi asociate proiectelor.
   Articolul 6
   Grupuri-țintă
   (1)   Programul se adresează tuturor grupurilor aflate în contact, direct sau indirect, cu fenomenul consumului de stupefiante.
   (2)   În ceea ce privește stupefiantele, tinerii, femeile, grupurile vulnerabile și persoanele care trăiesc în zone defavorizate reprezintă grupuri de risc și trebuie identificate ca grupuri-țintă. Alte grupuri includ profesorii și personalul didactic, părinții, asistenții sociali, autoritățile locale și naționale, personalul medical și paramedical, personalul judiciar, autoritățile polițienești și din cadrul sistemului penitenciar, organizațiile neguvernamentale, sindicatele și comunitățile religioase.
   Articolul 7
   Accesul la program
   La program pot participa organizații și instituții publice sau private (autorități locale la nivelul competent, departamente universitare/facultăți și centre de cercetare) care activează în domeniul informării și prevenirii consumului de stupefiante, inclusiv reducerea și remedierea daunelor produse de stupefiante.
   Organismele și organizațiile cu scop lucrativ au acces la subvenții în cadrul programului numai în asociere cu organizații nonprofit sau de stat.
   Articolul 8
   Forme de intervenție
   (1)   Finanțarea comunitară poate lua următoarele forme juridice:

               (a)

               subvenții; sau

               (b)

               contracte de achiziții publice.

         (2)   Subvențiile comunitare se acordă ca urmare a lansării cererilor de ofertă, cu excepția cazurilor excepționale justificate corespunzător, astfel cum prevede regulamentul financiar, și se acordă sub forma unor subvenții de funcționare și subvenții pentru acțiuni.
   Programul de lucru anual stabilește rata minimă din cheltuielile anuale pe care o pot atinge subvențiile acordate și rata maximă de cofinanțare.
   (3)   De asemenea, se prevăd cheltuieli aferente măsurilor complementare, prin intermediul contractelor de achiziții publice, caz în care fondurile comunitare acoperă achiziționarea de bunuri și servicii. Acestea acoperă, printre altele, cheltuielile de informare și comunicare, pregătirea, punerea în aplicare, monitorizarea, verificarea și evaluarea proiectelor, a politicilor, a programelor și a legislației.
   Articolul 9
   Măsuri de punere în aplicare
   (1)   Comisia pune în aplicare asistența financiară comunitară în conformitate cu regulamentul financiar.
   (2)   Pentru a pune în aplicare programul, în limitele obiectivelor generale prevăzute la articolul 2, Comisia adoptă un program de lucru anual ținând cont de experiența tehnică a Observatorului. Programul stabilește obiectivele specifice, prioritățile tematice, o descriere a măsurilor complementare menționate la articolul 8 și, dacă este necesar, o listă a altor acțiuni.
   Primul program de lucru anual se adoptă până la 23 ianuarie 2008.
   (3)   Programul de lucru anual se adoptă în conformitate cu procedura de gestionare menționată la articolul 10 alineatul (3).
   (4)   Procedurile de evaluare și de acordare cu privire la subvenții țin cont, printre altele, de criteriile următoare:

               (a)

               conformitatea acțiunii propuse cu programul de lucru anual, cu obiectivele prevăzute la articolele 2 și 3, precum și cu formele de acțiune stabilite la articolul 4;

               (b)

               calitatea acțiunii propuse, din punct de vedere al conceperii, al organizării și al prezentării sale, precum și al rezultatelor așteptate;

               (c)

               suma solicitată pentru finanțarea comunitară și oportunitatea acesteia în raport cu rezultatele așteptate;

               (d)

               impactul rezultatelor așteptate asupra obiectivelor stabilite la articolele 2 și 3 și asupra acțiunilor menționate la articolul 4.

         (5)   Cererile pentru subvenții de funcționare, prevăzute la articolul 4 litera (c), se evaluează din perspectiva:

               (a)

               consecvenței lor cu obiectivele programului;

               (b)

               calității activităților planificate;

               (c)

               posibilului efect de multiplicare a acestor activități asupra publicului;

               (d)

               impactului geografic și social al activităților desfășurate;

               (e)

               implicării cetățenilor în organizarea organismelor în cauză;

               (f)

               rentabilității activității propuse din perspectiva raportului dintre costuri și beneficii.

         (6)   Deciziile referitoare la acțiunile propuse menționate la articolul 4 litera (a) sunt adoptate de către Comisie în conformitate cu procedura de gestionare menționată la articolul 10 alineatul (3). Deciziile referitoare la proiectele și activitățile menționate la articolul 4 literele (b) și (c) sunt adoptate de către Comisie în conformitate cu procedura consultativă menționată la articolul 10 alineatul (2).
   Deciziile referitoare la cererile de subvenții care implică organismele sau organizațiile cu scop lucrativ sunt adoptate de către Comisie în conformitate cu procedura de gestionare menționată la articolul 10 alineatul (3).
   Articolul 10
   Comitetul
   (1)   Comisia este asistată de un comitet.
   (2)   Atunci când se face trimitere la prezentul alineat, se aplică articolele 3 și 7 din Decizia 1999/468/CE, având în vedere dispozițiile articolului 8.
   (3)   Atunci când se face trimitere la prezentul alineat, se aplică articolele 4 și 7 din Decizia 1999/468/CE, având în vedere dispozițiile articolului 8.
   Perioada prevăzută la articolul 4 alineatul (3) din Decizia 1999/468/CE se stabilește la trei luni.
   Articolul 11
   Complementaritatea
   (1)   Se urmăresc sinergiile și complementaritatea cu alte instrumente comunitare, în special cu programul general „Securitate și protejarea libertăților”, al șaptelea program-cadru pentru cercetare și dezvoltare, precum și programul comunitar privind sănătatea publică. Complementaritatea cu metodologia și bunele practici dezvoltate de către Observator este asigurată, în special în ceea ce privește elementele statistice ale informării privind stupefiantele.
   (2)   Programul poate folosi în comun resursele cu alte instrumente comunitare, în special cu programele generale „Securitate și protejarea libertăților”, „Solidaritate și gestiunea fluxurilor migratorii” și al șaptelea program-cadru pentru cercetare și dezvoltare, pentru a pune în aplicare acțiuni care îndeplinesc obiectivele tuturor programelor.
   (3)   Operațiunile finanțate în temeiul prezentei decizii nu beneficiază de asistență financiară în același scop prin intermediul altor instrumente financiare comunitare. Beneficiarii programului furnizează Comisiei informații în legătură cu finanțarea primită din bugetul general al Uniunii Europene și din alte surse, precum și informații despre cererile de finanțare în curs.
   Articolul 12
   Resursele bugetare
   (1)   Pachetul financiar pentru punerea în aplicare a prezentei decizii, pentru perioada 1 ianuarie 2007-31 decembrie 2013, este de 21 350 000 EUR.
   (2)   Resursele bugetare alocate acțiunilor prevăzute în program sunt înscrise în creditele anuale din bugetul general al Uniunii Europene. Creditele anuale disponibile sunt autorizate de autoritatea bugetară în limitele cadrului financiar.
   Articolul 13
   Monitorizare
   (1)   Comisia asigură, pentru orice acțiune finanțată de către program, că beneficiarul prezintă rapoarte tehnice și financiare privind stadiul lucrărilor și că se prezintă un raport final în termen de trei luni de la realizarea acțiunii. Comisia determină forma și conținutul rapoartelor.
   (2)   Comisia asigură că acordurile și contractele care rezultă din punerea în aplicare a programului prevăd în mod special supravegherea și controlul financiar exercitat de către Comisie (sau oricare reprezentant autorizat de aceasta), în cazul în care este necesar, prin controale la fața locului, inclusiv prin sondaj, precum și audituri ale Curții de Conturi.
   (3)   Comisia solicită beneficiarului asistenței financiare să păstreze la dispoziția Comisiei toate documentele justificative privind cheltuielile aferente acțiunii timp de cinci ani de la ultima plată legată de orice acțiune.
   (4)   Pe baza rezultatelor rapoartelor și ale controalelor la fața locului menționate la alineatele (1) și (2), în cazul în care este necesar, Comisia modifică corespunzător volumul sau condițiile în care se alocă asistența financiară aprobată inițial, precum și calendarul plăților.
   (5)   Comisia ia orice altă măsură necesară pentru a verifica dacă acțiunile finanțate se desfășoară corect și cu respectarea dispozițiilor prezentei decizii și ale regulamentului financiar.
   Articolul 14
   Protecția intereselor financiare comunitare
   (1)   Comisia asigură că, în cazul în care se desfășoară acțiuni finanțate în temeiul prezentei decizii, interesele financiare ale Comunității sunt protejate prin aplicarea unor măsuri preventive împotriva fraudei, a corupției și a altor activități ilegale, prin controale eficiente și prin recuperarea sumelor plătite în mod incorect, iar în cazul în care se constată nereguli, prin aplicarea unor sancțiuni eficace, proporționale și cu efect de descurajare, în conformitate cu Regulamentele (CE, Euratom) nr. 2988/95, (Euratom, CE) nr. 2185/96 și (CE) nr. 1073/1999.
   (2)   În ceea ce privește acțiunile comunitare finanțate în temeiul prezentei decizii, Regulamentele (CE, Euratom) nr. 2988/95 și (Euratom, CE) nr. 2185/96 se aplică în cazul oricărei încălcări a dispozițiilor dreptului comunitar, inclusiv încălcării unei obligații contractuale stabilite pe baza programului, care rezultă dintr-o acțiune sau omisiune a unui operator economic, care are sau ar putea avea efectul de a prejudicia, printr-o cheltuială nejustificată, bugetul general al Uniunii Europene sau bugetele gestionate de Comunități.
   (3)   Comisia reduce, suspendă sau recuperează cuantumul asistenței financiare acordate unei acțiuni în cazul în care constată nereguli, inclusiv nerespectarea dispozițiilor prezentei decizii sau ale deciziei individuale, sau ale contractului sau acordului de acordare a asistenței financiare respective, sau dacă se constată că acțiunea a făcut obiectul unei schimbări incompatibile cu natura sau condițiile de punere în aplicare a proiectului fără solicitarea acordului Comisiei.
   (4)   În cazul în care termenele nu au fost respectate sau în cazul în care progresele înregistrate la punerea în aplicare a acțiunii justifică doar o parte a asistenței financiare alocate, Comisia solicită beneficiarului să transmită observații într-un termen definit. În cazul în care beneficiarul nu trimite un răspuns satisfăcător, Comisia se asigură că poate anula restul asistenței financiare și solicita restituirea sumelor plătite anterior.
   (5)   Comisia asigură că orice plată necuvenită se restituie acesteia. Sumele neachitate la scadență sunt purtătoare de dobândă în condițiile stabilite prin regulamentul financiar.
   Articolul 15
   Evaluarea
   (1)   Programul este monitorizat în mod regulat pentru a se urmări punerea în aplicare a activităților desfășurate în cadrul acestuia.
   (2)   Comisia asigură evaluarea regulată, independentă și externă a programului.
   (3)   Comisia pune la dispoziția Parlamentului European și a Consiliului:

               (a)

               o prezentare anuală privind punerea în aplicare a programului;

               (b)

               un raport interimar de evaluare cu privire la rezultatele obținute și la aspectele calitative și cantitative legate de punerea în aplicare a programului, până la 31 martie 2011;

               (c)

               o comunicare cu privire la continuarea programului, până la 30 august 2012; și

               (d)

               un raport de evaluare ex post, până la 31 decembrie 2014.

         Articolul 16
   Publicarea proiectelor
   Comisia publică anual lista proiectelor finanțate în cadrul programului, inclusiv o scurtă descriere a fiecărui proiect.
   Articolul 17
   Vizibilitatea
   Comisia stabilește orientări pentru a asigura vizibilitatea finanțării acordate în temeiul prezentei decizii.
   Articolul 18
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la data de 1 ianuarie 2007, cu excepția articolului 9 alineatele (2) și (3) și a articolului 10 alineatul (3), care se aplică de la data intrării în vigoare a prezentei decizii.

      Adoptată la Strasbourg, 25 septembrie 2007.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         M. LOBO ANTUNES

      (1)  JO C 69, 21.3.2006, p. 1.

      (2)  JO C 192, 16.8.2006, p. 25.

      (3)  Avizul Parlamentului European din 14 decembrie 2006 (nepublicat încă în Jurnalul Oficial), Poziția comună a Consiliului din 23 iulie 2007 (nepublicată încă în Jurnalul Oficial) și Poziția Parlamentului European din 6 septembrie 2007 (nepublicată încă în Jurnalul Oficial).

      (4)  JO L 271, 9.10.2002, p. 1. Decizie, astfel cum a fost modificată prin Decizia nr. 786/2004/CE (JO L 138, 30.4.2004, p. 7).

      (5)  JO L 165, 3.7.2003, p. 31.

      (6)  JO C 168, 8.7.2005, p. 1.

      (7)  JO L 184, 17.7.1999, p. 23. Decizie, astfel cum a fost modificată ultima dată prin Decizia 2006/512/CE (JO L 200, 22.7.2006, p. 11).

      (8)  JO C 139, 14.6.2006, p. 1.

      (9)  JO L 248, 16.9.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (10)  JO L 357, 31.12.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      (11)  JO L 312, 23.12.1995, p. 1.

      (12)  JO L 292, 15.11.1996, p. 2.

      (13)  JO L 136, 31.5.1999, p. 1.


title: Decizia (UE, Euratom) 2015/1701 a Parlamentului European din 29 aprilie 2015 privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/393

      DECIZIA (UE, EURATOM) 2015/1701 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale întreprinderii comune pentru ITER și pentru dezvoltarea energiei de fuziune pentru exercițiul financiar 2013,

                  —

                  având în vedere Raportul Curții de Conturi privind conturile anuale ale întreprinderii comune pentru ITER și pentru dezvoltarea energiei de fuziune pentru exercițiul financiar 2013, însoțit de răspunsurile întreprinderii comune (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a întreprinderii comune cu privire la execuția bugetară pentru exercițiul financiar 2013 (05306/2015 – C8-0049/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (5), în special articolul 5 alineatul (3),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7),

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0108/2015),

         1.

            acordă directorului întreprinderii comune pentru ITER și pentru dezvoltarea energiei de fuziune descărcarea de gestiune pentru execuția bugetului întreprinderii comune aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 452, 16.12.2014, p. 44.

         (2)  JO C 452, 16.12.2014, p. 45.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 90, 30.3.2007, p. 58.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 29 martie 1977 de punere în aplicare a Deciziei 77/270/Euratom de mandatare a Comisiei să acorde împrumuturi Euratom pentru a contribui la finanțarea centralelor nucleare

text:
               10/Volumul 01

               RO

               Jurnalul Ofícial al Uniunii Europene

               6

         31977D0271

               L 088/11

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 martie 1977
   de punere în aplicare a Deciziei 77/270/Euratom de mandatare a Comisiei să acorde împrumuturi Euratom pentru a contribui la finanțarea centralelor nucleare
   (77/271/Euratom)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene a Energiei Atomice,
   având în vedere Decizia 77/270/Euratom a Consiliului din 29 martie 1977 de mandatare a Comisiei să acorde împrumuturi Euratom pentru a contribui la finanțarea centralelor nucleare (1), în special articolul 1,
   întrucât suma maximă alocată împrumuturilor pe care Comisia este mandatată să le acorde în numele Comunității Europene a Energiei Atomice ar trebui stabilită la valoarea de 500 milioane unități de cont europene;
   întrucât Comisia ar trebui să informeze Consiliul în momentul în care valoarea totală a tranzacțiilor efectuate a atins 300 milioane unități de cont europene, astfel încât Consiliul să decidă, în funcție de experiența dobândită, asupra stabilirii unei sume noi,
   DECIDE:
   Articol unic
   Împrumuturile menționate în articolul 1 din Decizia 77/270/Euratom pot fi contractate în limita unei sume de maximum 500 milioane unități de cont europene; unitatea de cont europeană este definită în Decizia 75/250/CEE (2).
   Atunci când valoarea totală a tranzacțiilor efectuate atinge 300 milioane unități de cont europene, Comisia informează Consiliul cu privire la aceasta, iar Consiliul decide cu unanimitate de voturi și în cel mai scurt timp asupra stabilirii unei noi sume.

      Adoptată la Bruxelles, 29 martie 1977.

            Pentru Consiliu

            Președintele

         T. BENN

      (1)  JO L 88, 6.4.1977, p. 9.

      (2)  JO L 104, 24.4.1975, p. 35.


title: Decizie (UE, Euratom) 2017/1543 a reprezentanților guvernelor statelor membre din 6 septembrie 2017 privind numirea unui judecător în cadrul Tribunalului

text:
               14.9.2017

               RO

               Jurnalul Oficial al Uniunii Europene

               L 236/22

         DECIZIE (UE, Euratom) 2017/1543 A REPREZENTANȚILOR GUVERNELOR STATELOR MEMBRE
   din 6 septembrie 2017
   privind numirea unui judecător în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Articolul 48 din Protocolul nr. 3 privind Statutul Curții de Justiție a Uniunii Europe, astfel cum a fost modificat prin Regulamentul (UE, Euratom) 2015/2422 al Parlamentului European și al Consiliului (1), prevede că Tribunalul este compus din 47 de judecători începând cu 1 septembrie 2016. Articolul 2 litera (b) din regulamentul respectiv stabilește durata mandatului celor șapte judecători suplimentari astfel încât sfârșitul acestui mandat să corespundă reînnoirilor parțiale ale Tribunalului care vor avea loc la 1 septembrie 2019 și la 1 septembrie 2022.

               (2)

               În acest context, a fost propusă candidatura domnului Geert DE BAERE pentru postul de judecător suplimentar în cadrul Tribunalului.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Geert DE BAERE de a exercita funcția de judecător în cadrul Tribunalului.

               (4)

               Este oportună numirea domnului Geert DE BAERE pentru perioada cuprinsă între data intrării în vigoare a prezentei decizii și 31 august 2022,

         ADOPTĂ PREZENTA DECIZIE:
   Articolul 1
   Domnul Geert DE BAERE este numit judecător în cadrul Tribunalului pentru perioada cuprinsă între data intrării în vigoare a prezentei decizii și 31 august 2022.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 septembrie 2017.

            Președintele

         K. TAEL

      (1)  Regulamentul (UE, Euratom) 2015/2422 al Parlamentului European și al Consiliului din 16 decembrie 2015 de modificare a Protocolului nr. 3 privind Statutul Curții de Justiție a Uniunii Europene (JO L 341, 24.12.2015, p. 14).


title: 2012/594/UE: Decizia Parlamentului European din 10 mai 2012 privind descărcarea de gestiune pentru execuția bugetului Eurojust aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/267

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Eurojust aferent exercițiului financiar 2010
   (2012/594/UE)
   PARLAMENTUL EUROPEAN,

               —

               având în vedere conturile anuale ale Eurojust pentru exercițiul financiar 2010,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2010, însoțit de răspunsurile Eurojust (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0128/2012),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 140.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Eurojust

               2006

               2007

               2008

               2009

               Performanță

               n.a.

               Lipsa indicatorilor, carențele în măsurarea gradului de satisfacție a utilizatorilor și lipsa de coordonare între buget și programul de lucru fac dificilă evaluarea performanțelor Eurojust

               Invită Agenția să informeze autoritatea care acordă descărcarea de gestiune cu privire la indicatorii-cheie de performanță și la legătura lor cu obiectivele, bugetul și programul de lucru al Eurojust

               Reportarea creditelor

               Principiile anualității și specificității nu au fost respectate cu strictețe: în execuția bugetului s-a înregistrat un număr mare de transferuri de credite între linii bugetare și, în multe cazuri, documentația doveditoare nu a fost suficient de detaliată

               Principiul anualității nu a fost respectat cu strictețe: s-au înregistrat un nivel ridicat al reportărilor și deficiențe în planificarea și monitorizarea activităților (buget de 18 900 000 EUR; credite în valoare de 18 000 000 EUR; reportări de 5 200 000 EUR)

                           —

                           Principiul anualității nu a fost respectat cu strictețe: proporția creditelor reportate din exercițiul precedent și apoi anulate a fost ridicată (1 000 000 EUR, respectiv 25 % din creditele reportate)

                           —

                           Solicită Comisiei să mențină un nivel cât mai scăzut al lichidităților Eurojust; Eurojust dispune în mod constant de un nivel ridicat de lichidități (decembrie 2008: 4 612 878,47 EUR)

                           —

                           Curtea de Conturi nu a prezentat observații cu privire la nivelul de reportări și anulări de credite în 2009

                           —

                           Invită Agenția să informeze autoritatea care acordă descărcarea de gestiune cu privire la măsurile adoptate pentru a evita reportarea creditelor, care a fost mereu o problemă în procedurile anterioare de descărcare de gestiune

               Procedurile de achiziții publice

               Deficiențe în cadrul procedurilor de achiziții publice

               Deficiențe în procedurile de achiziții, la fel ca în cele două exerciții precedente (de exemplu, Agenția a prelungit contractele existente încălcând normele)

               Deficiențe în procedurile de achiziții publice la fel ca în cazul celor trei exerciții financiare precedente: valoarea de piață a contractelor de atribuit nu a fost evaluată, în cea mai mare parte a cazurilor, înainte de lansarea procedurii; au fost constatate deficiențe în monitorizarea contractelor și planificarea operațiunilor de achiziții publice; solicită Agenției să informeze autoritatea care acordă descărcarea de gestiune cu privire la planurile adoptate pentru soluționarea acestor probleme

               Felicită Agenția pentru instituirea unor măsuri destinate să estimeze valoarea de piață a produselor/serviciilor relevante înainte de a începe procedura de achiziții publice; consideră că această inițiativă este o practică importantă de urmat și de alte agenții; salută, în plus, planul anual de achiziții publice pentru 2009 al Agenției, care a fost foarte util pentru unitățile și serviciile acesteia în gestionarea procedurilor lor de achiziții; consideră că aceste inițiative permit ordonatorului de credite să își îmbunătățească misiunea de orientare și control

               Resurse umane

               n.a.

                           —

                           Deficiențe în cadrul procedurilor de recrutare

                           —

                           Reducerea proporției de posturi neocupate de la 34 % la sfârșitul lui 2007 la 25 % la sfârșitul lui 2008

                           —

                           Deficiențe în planificarea recrutărilor

                           —

                           Deficiențe în planificarea și punerea în aplicare a procedurilor de recrutare a personalului: 26 % din posturi sunt în continuare neocupate

                           —

                           Eurojust nu a respectat principiul specificității

                           —

                           Solicită Eurojust să informeze autoritatea care acordă descărcarea de gestiune cu privire la noua sa procedură de recrutare

                           —

                           Curtea de Conturi a constatat deficiențe în planificarea și punerea în aplicare a procedurilor de recrutare a personalului (24 % din posturi sunt în continuare neocupate)

                           —

                           Invită Agenția să conceapă un plan de acțiune cuprinzător privind recrutările pentru a reduce semnificativ nivelul posturilor vacante și să informeze autoritatea care acordă descărcarea de gestiune cu privire la acesta

                           —

                           Invită Agenția să reducă numărul agenților temporari conform recomandărilor IAS

                           —

                           Își exprimă îngrijorarea cu privire la declarația Curții de Conturi potrivit căreia trei din șase posturi de conducere de nivel mediu din cadrul Agenției au fost ocupate temporar de către agenți „în exercițiu”

               Auditul intern

               n.a.

               n.a.

               Solicită Agenției să dea curs la 26 din cele 26 de recomandări formulate de Serviciul de Audit Intern; solicită Agenției să aplice fără întârziere recomandările următoare privind gestiunea resurselor umane: să elaboreze un plan pe termen scurt pentru ocuparea posturilor vacante, să redefinească organizarea Unității de resurse umane, să reducă numărul de agenți temporari, să consolideze procedura de recrutare, să adopte normele de aplicare privind evoluția în carieră, să garanteze independența membrilor juriului și să se asigure că procedurile de achiziții publice sunt aplicate corect

               Invită Agenția să informeze autoritatea care acordă descărcarea de gestiune cu privire la motivele întârzierilor acumulate în aplicarea recomandărilor făcute de IAS la 31 decembrie 2008 și să ia imediat măsuri pentru ameliorarea procedurii de recrutare, reducerea numărului de agenți interimari, restructurarea Unității de resurse umane, elaborarea unui plan de gestionare a resurselor umane, consolidarea monitorizării activităților de resurse umane și revizuirea conținutului Registrului de excepții

          ---documentbreak---

               17.10.2012

               RO

               Jurnalul Oficial al Uniunii Europene

               L 286/268

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Eurojust aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Eurojust pentru exercițiul financiar 2010,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2010, însoțit de răspunsurile Eurojust (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0128/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Eurojust pentru exercițiul financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat directorului administrativ al Eurojust descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           invită Agenția să informeze autoritatea de descărcare de gestiune cu privire la măsurile adoptate pentru a evita reportarea creditelor;

                           —

                           se declară preocupat de constatarea repetată de către Curte a unor deficiențe în planificarea și punerea în aplicare a procedurilor de recrutare a personalului; constata în special persistența unui nivel prea ridicat al posturilor vacante (24 %), chiar dacă acesta era mai mic decât în 2008 (26 %) și în 2007 (33 %);

                           —

                           invită Agenția să ia imediat măsuri pentru ameliorarea procedurii de recrutare, reducerea numărului de agenți interimari, restructurarea Unității de resurse umane, elaborarea unui plan de gestionare a resurselor umane, consolidarea monitorizării activităților de resurse umane și revizuirea conținutului Registrului de excepții;

               C.

               întrucât bugetul Agenției pentru exercițiul financiar 2010 s-a ridicat la 32 300 000 EUR, ceea ce reprezintă o majorare cu 14,5 % față de exercițiul financiar 2009;

               D.

               întrucât contribuția Uniunii la bugetul Agenției pentru exercițiul financiar 2010 s-a ridicat la 30 163 220 EUR, comparativ cu 24 799 400 EUR în 2009 (6), ceea ce reprezintă o majorare cu 21,62 %,

      Gestiunea bugetară și financiară

               1.

               constată, pe baza raportului său anual de activitate (RAA), că rata de execuție a creditelor de angajament din bugetul operațional a fost de 97,8 % pentru exercițiul 2010; constată în special că, în comparație cu 2009, rata de execuție a crescut cu:

                           —

                           18,6 % în cadrul titlului I (Cheltuieli cu personalul);

                           —

                           6 % în cadrul titlului II (Administrație);

                           —

                           34 % în cadrul titlului III (Cheltuieli operaționale);

               2.

               constată că Agenția a beneficiat de o contribuție de 2 159 000 EUR din partea Comisiei pentru participarea la programele în materie de justiție penală (echipele comune de anchetă) și a primit 95 % din această sumă în 2010;

      Transferul și reportarea creditelor

               3.

               observă, pe baza RAA, că în 2010 au fost realizate șase transferuri bugetare;

               4.

               constată, potrivit RAA, că reportările automate de credite de angajament (cu excepția granturilor) au crescut de la 16 % în 2009 la 20 % în 2010, ridicându-se la 6 100 000 EUR în 2010;

               5.

               invită Agenția să informeze autoritatea de descărcare de gestiune cu privire la măsurile adoptate pentru a evita reportarea creditelor; este preocupat în special de reportările excesive din cadrul titlului III, care s-au ridicat la 38 % din totalul creditelor de la titlul III, și atrage atenția că această problemă a fost subliniată de Curtea de Conturi în mai multe exerciții;

               6.

               regretă nivelul ridicat de cheltuieli operaționale reportate în 2011; ia act de răspunsul Agenției potrivit căruia această situație a fost cauzată în principal de proiectul de revizuire a structurii organizaționale, de costurile unei noi infrastructuri informatice și de costurile de procesare a datelor; salută măsurile ce urmează a fi luate în 2012 de Agenție, mai ales stabilirea unor planuri specifice de achiziții pentru fiecare unitate; invită Agenția să pună în aplicare respectivele măsuri fără întârziere; salută asigurările date că autorizațiile și creditele necesare pentru achiziții vor fi acordate cât mai curând posibil în cursul exercițiului și invită Agenția să respecte aceste asigurări;

      Procedurile de achiziții

               7.

               constată, pe baza RAA, că în 2010 au fost finalizate nouă proceduri deschise, șapte proceduri negociate, trei proceduri interinstituționale și o procedură comună împreună cu o organizație internațională; ia act de faptul că în urma acestor proceduri au fost atribuite 29 de noi contracte;

               8.

               ia act de observațiile Curții de Conturi potrivit cărora comisia de evaluare nu a aplicat într-un caz ponderile publicate în caietul de sarcini; prin urmare, solicită Agenției să evite astfel de greșeli în viitor și să se asigure că sunt respectate standardele de calitate în ceea ce privește procedurile de achiziții publice;

      Registrul de excepții

               9.

               constată, pe baza RAA, că șase noi decizii privind aplicarea unor excepții au fost introduse în Registrul de excepții în 2010, dintre care patru se refereau la aspecte bugetare, financiare și aspecte legate de achizițiile publice, iar două la aspecte legate de resursele umane;

               10.

               constată că cele patru excepții referitoare la aspecte bugetare, financiare și aspecte legate de achizițiile publice vizau mai precis:

                           —

                           delegarea dreptului de a realiza transferuri, așa cum este stabilit la articolul 23 alineatul (1) din Normele financiare ale Eurojust;

                           —

                           articolul 75 din Normele financiare ale Eurojust și atribuirea unui grant de către Eurojust – Rețeaua judiciară europeană; această excepție a expirat la 31 decembrie 2010;

                           —

                           prelungirea unui contract care ar fi trebuit să expire; s-a pus capăt acestei situații la 27 decembrie 2010, când a fost semnat un nou contract în urma finalizării unei proceduri de achiziții publice;

                           —

                           majorarea sumei alocate printr-o decizie de atribuire din 2008 (în 2008);

                     solicită Agenției să informeze autoritatea de descărcare de gestiune cu privire la situația celor două excepții care erau încă valabile la sfârșitul lui 2010;

               11.

               observă că, în ceea ce privește aspectele legate de resursele umane, cele două excepții priveau:

                           —

                           prelungirea mandatului temporar de șef de unitate pentru un membru al personalului;

                           —

                           transferul temporar al unui membru al personalului în interes de serviciu, în temeiul articolului 7 din Statutul funcționarilor;

                     ia act de declarația Agenției potrivit căreia cele două situații au luat sfârșit la 15 octombrie 2010;

      Resursele umane

               12.

               se declară preocupat de constatarea repetată de către Curte a unor deficiențe în punerea în aplicare a procedurilor de recrutare a personalului; constată în special persistența unui nivel ridicat al posturilor vacante (13 %), chiar dacă acesta este mai mic decât în 2009 (24 %), în 2008 (26 %) și în 2007 (33 %); în consecință, invită Agenția să conceapă un plan de acțiune cuprinzător privind recrutările pentru a reduce semnificativ nivelul posturilor vacante și să informeze autoritatea de descărcare de gestiune în acest sens;

               13.

               ia act de observația Curții de Conturi potrivit căreia, deși recrutările nu se pot face de pe liste de rezervă expirate, un funcționar a fost recrutat în 2010 utilizându-se o listă de rezervă care expirase în ianuarie 2009 și a cărei prelungire nu a fost acceptată; solicită Agenției să se asigure că toate deciziile privind recrutarea de personal sunt documentate în mod corespunzător pentru a se evita astfel de situații în viitor;

               14.

               regretă situația respectivă și invită Agenția să monitorizeze cu atenție validitatea tuturor listelor de rezervă pentru recrutarea de personal, pentru a preveni astfel de greșeli în viitor; salută răspunsul Agenției potrivit căruia recrutările de pe listele de rezervă vor avea loc numai după verificarea pertinenței respectivei recrutări;

               15.

               solicită Agenției să pună capăt acestor practici și să respecte normele în materie de recrutare de personal;

               16.

               regretă faptul că comitetul de evaluare nu a aplicat ponderile publicate în caietul de sarcini; salută informațiile din partea Agenției potrivit cărora au fost luate măsuri în acest sens, care includ transmiterea către directorul administrativ a unei documentații complete privind evaluarea comercială și substanțială pentru fiecare procedură de achiziție, înainte de atribuirea contractului; salută angajamentul Agenției privind asigurarea de proceduri echitabile, transparente și corecte de achiziții publice pentru a contribui la credibilitatea financiară a organizației și invită Agenția să ia măsuri pentru a asigura realizarea deplină a respectivului angajament;

      Performanța

      Revizuirea structurii organizaționale

               17.

               constată, pe baza RAA, că revizuirea structurii organizaționale lansate în 2009 a continuat în 2010 și că au fost elaborate o propunere de plan multianual privind politica de personal pentru perioada 2012-2014 și schemele de personal pentru 2011 și 2012; de asemenea, constată că un plan detaliat de punere în aplicare a fost prezentat de un cabinet de consultanță înainte de sfârșitul anului 2010 și că planul a fost discutat și aprobat de Colegiul Agenției;

      Analiza și raportarea financiară

               18.

               ia notă de declarația din RAA al Agenției potrivit căreia Unitatea sa de buget, finanțe și achiziții publice a introdus o metodă îmbunătățită de analiză și raportare financiară la nivel de unitate; constată că șefii de unitate primesc acum informații complete cu privire la cheltuieli și angajamente pentru fiecare linie bugetară și că informațiile sunt prezentate lunar și trimestrial, conținând comparații lunare și globale cu bugetul pentru exercițiul respectiv și exercițiul anterior;

               19.

               consideră că aplicarea riguroasă a acestei metode ar trebui să ducă la o mai bună gestiune bugetară și financiară; solicită Agenției să informeze autoritatea de descărcare de gestiune cu privire la rezultatele concrete obținute în urma aplicării acestei metode;

      Responsabilitățile directorului administrativ

               20.

               reamintește că directorul administrativ al Agenției răspunde în fața autorității de descărcare de gestiune pentru execuția veniturilor și cheltuielilor din buget și este responsabil cu punerea la punct a structurii organizatorice și a sistemelor și procedurilor de gestiune internă și de control intern necesare pentru întocmirea unor conturi finale care să nu fie afectate de denaturări semnificative, precum și cu garantarea conformității operațiunilor subiacente acestor conturi cu legile și reglementările în vigoare;

               21.

               ia totuși notă de observația Curții de Conturi potrivit căreia directorul administrativ nu este de facto responsabil de majoritatea deciziilor privind gestiunea curentă, care sunt luate de Colegiul Agenției, pe baza dispozițiilor aplicabile din Decizia 2002/187/JAI de înființare a Eurojust; invită Agenția să examineze și să soluționeze această anomalie cât mai curând posibil; subliniază că, în cazul în care persistă ambiguități, viitorul regulament privind Agenția ar trebui să aducă o soluție la această deficiență structurală;

               22.

               constată din declarația Agenției că Colegiul acesteia nu are mijloacele să redefinească rolurile și responsabilitățile care revin directorului administrativ și Colegiului pentru a elimina această suprapunere de responsabilități, însă s-au pus în aplicare măsuri pentru a asigura faptul că directorul administrativ își poate desfășura activitatea în conformitate cu responsabilitățile sale;

      Programul anual de lucru (PAL)

               23.

               subliniază importanța stabilirii unei legături între indicatorii Agenției și obiectivele, bugetul și programul său de lucru pentru a permite părților interesate să evalueze performanța Agenției; așadar, îndeamnă Agenția să informeze autoritatea de descărcare de gestiune cu privire la indicatorii-cheie stabiliți de Agenție și la legătura dintre aceștia și obiectivele, bugetul și programul său de lucru;

               24.

               consideră că procesul intern din cadrul Agenției care sprijină elaborarea programului său anual de lucru are un impact semnificativ asupra fiabilității informațiilor pe care Agenția le pune la dispoziția părților interesate și a autorității de descărcare de gestiune; îndeamnă deci Agenția să asigure consecvența în ceea ce privește planificarea, să pună la dispoziție proceduri și orientări adecvate, precum și o documentație suficientă în sprijinul PAL cu scopul de a oferi informații referitoare la toate activitățile desfășurate și la resursele programate pentru fiecare activitate;

               25.

               este preocupat de faptul că în Decizia 2002/187/JAI de înființare a Eurojust nu se precizează cui revine responsabilitatea pregătirii și adoptării PAL; consideră că această situație poate duce la confuzii și la o lipsă de asumare a responsabilității în ceea ce privește pregătirea și adoptarea PAL; în consecință, îndeamnă Agenția să remedieze rapid această deficiență și să informeze autoritatea de descărcare de gestiune cu privire la măsurile luate;

               26.

               îndeamnă Agenția să ia măsuri pentru a se asigura că temeiul juridic pentru execuția bugetului nu este pus la îndoială și că programul său de lucru este complet și conține toate informațiile necesare (adică informații referitoare la toate activitățile desfășurate de Agenție și la resursele programate pentru fiecare activitate);

               27.

               solicită Agenției să elaboreze un plan strategic multianual privind tehnologiile informației, atât pentru activitățile operaționale, cât și pentru cele de suport;

      Auditul intern

               28.

               constată că 12 recomandări „foarte importante” formulate de Serviciul de Audit Intern (IAS) sunt încă deschise, inclusiv două care au fost declarate puse în aplicare de Agenție, și solicită IAS să clarifice stadiul efectiv de aplicare a acestor recomandări;

               29.

               remarcă faptul că, pentru opt recomandări „foarte importante”, punerea în aplicare este întârziată dincolo de data stabilită de Agenție în planul său inițial de acțiune; remarcă întârzierea de peste 12 luni în cazul a 6 dintre recomandările respective, care privesc:

                           —

                           revizuirea conținutului Registrului de excepții și a măsurilor lui corective;

                           —

                           elaborarea unui plan de gestionare a resurselor umane;

                           —

                           consolidarea monitorizării activităților legate de resursele umane;

                           —

                           reducerea numărului de agenți interimari;

                           —

                           redefinirea organizării Unității de resurse umane;

                           —

                           punerea în aplicare a unui instrument informatic integrat de gestionare a resurselor umane;

               30.

               îndeamnă Agenția să dea curs în mod corespunzător recomandărilor emise de IAS și să informeze autoritatea de descărcare de gestiune cu privire la măsurile adoptate în acest sens;

               31.

               atrage atenția asupra recomandărilor sale formulate în rapoartele precedente referitoare la descărcarea de gestiune, așa cum sunt prezentate în anexa la prezenta rezoluție;

               32.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 140.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 215.

      (6)  JO L 64, 12.3.2010, p. 1052.

      (7)  Texte adoptate, P7_TA(2012) 164 (a se vedea pagina 388din prezentul Jurnal Oficial).


title: 2010/126/PESC: Decizia 2010/126/PESC a Consiliului din 1 martie 2010 de modificare a Poziției comune 2009/138/PESC privind măsuri restrictive împotriva Somaliei

text:
               2.3.2010

               RO

               Jurnalul Oficial al Uniunii Europene

               L 51/18

         DECIZIA 2010/126/PESC A CONSILIULUI
   din 1 martie 2010
   de modificare a Poziției comune 2009/138/PESC privind măsuri restrictive împotriva Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 10 decembrie 2002, Consiliul a adoptat Poziția comună 2002/960/PESC privind măsuri restrictive împotriva Somaliei (1) ca urmare a Rezoluțiilor 733 (1992), 1356 (2001) și 1425 (2002) ale Consiliului de Securitate al Organizației Națiunilor Unite (RCSONU), referitoare la un embargo asupra armelor împotriva Somaliei.

               (2)

               La 16 februarie 2009, Consiliul Uniunii Europene a adoptat Poziția comună 2009/138/PESC (2) de punere în aplicare a Rezoluției 1844 (2008) a RCSONU, care a introdus măsuri restrictive împotriva persoanelor care încearcă să împiedice sau să blocheze un proces politic pașnic sau împotriva celor care amenință instituțiile federale de tranziție (IFT) ale Somaliei sau Misiunea Uniunii Africane în Somalia (AMISOM) prin forță sau care întreprind acțiuni care subminează stabilitatea din Somalia sau din regiune.

               (3)

               La 23 decembrie 2009, RCSONU a adoptat Rezoluția 1907 (2009) care solicită tuturor statelor ca, în acord cu autoritățile naționale și în conformitate cu legislația internă și cu dreptul internațional, să controleze, pe teritoriul propriu, inclusiv porturile și aeroporturile, toate încărcăturile cu destinația Somalia sau provenind din această țară, în cazul în care statul în cauză deține informații conform cărora există motive întemeiate pentru a presupune că încărcătura respectivă conține articole a căror furnizare, vânzare, transfer sau export este interzisă în cadrul embargoului general și complet asupra tuturor livrărilor de arme Somaliei, instituit în temeiul alineatului (5) din RCSONU 733 (1992) și detaliat și modificat prin rezoluții ulterioare.

               (4)

               Poziția comună 2009/138/PESC ar trebui modificată în consecință.

               (5)

               Sunt necesare acțiuni suplimentare din partea Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   Poziția comună 2009/138/PESC se modifică după cum urmează:
   Se introduce următorul articol:

      „Articolul 3a
      (1)   Statele membre, în acord cu autoritățile naționale și în conformitate cu legislația internă și cu dreptul internațional, controlează, pe teritoriul propriu, inclusiv aeroporturile și porturile, toate încărcăturile cu destinația Somalia sau provenind din această țară, în cazul în care dețin informații conform cărora există motive întemeiate pentru a presupune că încărcătura respectivă conține articole a căror furnizare, vânzare, transfer sau export este interzisă în temeiul articolului 3.
      (2)   Aeronavele și navele care transportă încărcături cu destinația Somalia sau provenind din această țară sunt supuse obligației de informare suplimentară înainte de sosire sau înainte de plecare cu privire la toate bunurile transferate în interiorul sau în afara unui stat membru.
      (3)   Atunci când descoperă articole a căror furnizare, vânzare, transfer sau export este interzisă în temeiul articolului 3, statele membre le confiscă și le înlătură (distrugându-le sau făcându-le nefuncționale).”

   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 martie 2010.

            Pentru Consiliu

            Președintele

         D. LÓPEZ GARRIDO

      (1)  JO L 334, 11.12.2002, p. 1.

      (2)  JO L 46, 17.2.2009, p. 73.


title: 2014/784/UE: Decizia Consiliului din 7 noiembrie 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (liniile bugetare 02.03.01 și 12.02.01)

text:
               13.11.2014

               RO

               Jurnalul Oficial al Uniunii Europene

               L 328/41

         DECIZIA CONSILIULUI
   din 7 noiembrie 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (liniile bugetare 02.03.01 și 12.02.01)

      (2014/784/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este oportun să se continue cooperarea dintre părțile contractante la Acordul privind SEE în cadrul acțiunilor finanțate din bugetul general al Uniunii cu privire la „Funcționarea și dezvoltarea pieței interne, în special în materie de notificare, certificare și apropiere sectorială” și „Realizarea și dezvoltarea pieței interne”.

               (5)

               Este oportun ca, în conformitate cu articolul 1 alineatul (8) din Protocolul 32 la Acordul privind SEE, cooperarea dintre părți să continue după data de 31 decembrie 2013, indiferent de momentul adoptării deciziei Comitetului mixt al SEE anexate la prezenta decizie sau dacă îndeplinirea eventualelor cerințe constituționale în vederea adoptării prezentei decizii a Comitetului mixt al SEE este notificată după data de 10 iulie 2014.

               (6)

               Entitățile stabilite în statele membre AELS ar trebui să aibă dreptul de a participa la activitățile care încep înainte de intrarea în vigoare a deciziei Comitetului mixt al SEE anexate la prezenta decizie. Costurile suportate pentru aceste activități, a căror punere în aplicare începe după 1 ianuarie 2014, pot fi considerate eligibile în aceleași condiții ca cele aplicabile costurilor suportate de entitățile stabilite în statele membre ale Uniunii, cu condiția ca decizia Comitetului mixt al SEE să intre în vigoare înainte de încheierea acțiunii în cauză.

               (7)

               Prin urmare, Protocolul 31 la Acordul privind SEE ar trebui modificat, pentru ca această cooperare extinsă să poată continua după data de 31 decembrie 2013.

               (8)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE::
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea propusă a Protocolului 31 la Acordul privind SEE, privind cooperarea în domenii specifice în afara celor patru libertăți, se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 noiembrie 2014.

            Pentru Consiliu

            Președintele

         P. C. PADOAN

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. …/2014 A COMITETULUI MIXT AL SEE
      din
      de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:

                  (1)

                  Este oportun să se continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene cu privire la realizarea, funcționarea și dezvoltarea pieței interne.

                  (2)

                  Este oportun ca această cooperare să continue după data de 31 decembrie 2013, indiferent de momentul adoptării prezentei decizii sau dacă îndeplinirea eventualelor cerințele constituționale este notificată după data de 10 iulie 2014.

                  (3)

                  Entitățile stabilite în statele membre AELS ar trebui să aibă dreptul de a participa la activitățile care încep înainte de intrarea în vigoare a prezentei decizii. Costurile suportate pentru punerea în aplicare a acestor activități, care începe după 1 ianuarie 2014, pot fi considerate eligibile în aceleași condiții ca cele aplicabile costurilor suportate de entitățile stabilite în statele membre ale UE, cu condiția ca prezenta decizie să intre în vigoare înainte de încheierea acțiunii în cauză.

                  (4)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după data de 31 decembrie 2013,

            ADOPTĂ PREZENTA DECIZIE:
      Articolul 1
      Articolul 7 din Protocolul 31 la Acordul privind SEE se modifică după cum urmează:

                  1.

                  După alineatul (8) se introduce următorul alineat:
                  „(9)   De la 1 ianuarie 2014, statele AELS participă la acțiunile Uniunii privind următoarele linii bugetare, înscrise în bugetul general al Uniunii Europene pe anul financiar 2014:

                              —

                                 linia bugetară 02.03.01: «Funcționarea și dezvoltarea pieței interne, în special în materie de notificare, certificare și apropiere sectorială»;

                              —

                                 linia bugetară 12.02.01: «Realizarea și dezvoltarea pieței interne».

                        Costurile suportate pentru activitățile a căror punere în aplicare începe după 1 ianuarie 2014 pot fi considerate eligibile de la începutul acțiunii finanțate în temeiul acordului de grant sau al deciziei în cauză privind acordarea grantului, cu condiția ca Decizia nr. …/2014 a Comitetului mixt al SEE din … să intre în vigoare înainte de încheierea acțiunii.”

                  2.

                  La alineatele (3) și (4), textul „alineatele (5), (6), (7) și (8)” se înlocuiește cu textul „alineatele (5)-(9)”.

            Articolul 2
      Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE (1).
      Se aplică de la 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  [Nu au fost semnalate cerințe constituționale.] [Au fost semnalate cerințe constituționale.]


title: Decizia MPUE/1/2008 a Comitetului politic și de securitate din 24 octombrie 2008 privind numirea șefului de misiune/comisarului de poliție al Misiunii de Poliție a Uniunii Europene (MPUE) în Bosnia și Herțegovina

text:
               7.11.2008

               RO

               Jurnalul Oficial al Uniunii Europene

               L 298/30

      DECIZIA MPUE/1/2008 A COMITETULUI POLITIC ȘI DE SECURITATE

   din 24 octombrie 2008
   privind numirea șefului de misiune/comisarului de poliție al Misiunii de Poliție a Uniunii Europene (MPUE) în Bosnia și Herțegovina
   (2008/835/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2007/749/PESC din 19 noiembrie 2007 privind Misiunea de Poliție a Uniunii Europene (MPUE) în Bosnia și Herțegovina (BiH) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Acțiunea comună 2007/749/PESC, Comitetul politic și de securitate (COPS) este autorizat, în conformitate cu articolul 25 din tratat, să ia deciziile corespunzătoare, inclusiv decizia de numire a unui șef de misiune/comisar de poliție.

               (2)

               Secretarul General/Înaltul Reprezentant a propus COPS numirea domnului Stefan FELLER ca șef al Misiunii MPUE,

         ADOPTĂ PREZENTA DECIZIE:
   Articolul 1
   Domnul Stefan FELLER este numit șef de misiune/comisar de poliție al Misiunii de Poliție a Uniunii Europene (MPUE) în Bosnia și Herțegovina începând cu 1 noiembrie 2008.
   Articolul 2
   Prezenta decizie produce efecte de la data adoptării.
   Decizia se aplică până la 31 decembrie 2009.

      Adoptată la Bruxelles, 24 octombrie 2008.

            Pentru Comitetul politic și de securitate

            Președintele

         C. ROGER

      (1)  JO L 303, 21.11.2007, p. 40.